མི་ལོ་བདུན་བརྒྱད་ཀྱི་ཡར་སྔོན་ལ་རང་རེའི་སྤྱི་ཚོགས་སུ།ལས་རིགས་གང་ཞིག་ལ་མཚོན་ན་ཡང་ལྟོས་བཅོས་ཀྱིས་སྤུས་གཙང་དང་ནག་ནོག་གིས་མ་འདྲེས་པའི་ཆ་ཞིག་རང་བཞིན་གྱིས་མངོན་ཡོང་ལ།དཔེར་ན།སློབ་གྲྭ་ཆེ་གྲས་ཁག་ནས་རིག་གཞུང་དུས་དེབ་ཅིག་ཐོན་ན།དངོས་གཞི་དང་ཞིབ་འཇུག་གི་སློབ་མ་དག་གིས་མཐར་ཕྱིན་བརྩམས་ཆོས་ཤིག་བྲིས་ན།དགོན་སྡེ་ཁག་ནས་རྡོ་རམས་པ་དང་ལྷ་རམས་པའི་དམ་བཅའ་ཞིག་བཞག་ན།ཆེས་མ་མཐའི་རྒྱུ་འབྲས་ཀྱི་རྣམ་བཞག་ལ་རྒྱབ་འགེལ་བྱེད་མི་སྲིད་ལ།རང་གི་རྩོལ་བ་ལ་བསྟེན་ནས་ཤེས་འཇོན་གྱི་གོ་ས་རེག་མ་ཐུབ་ན་ཡང་།སྣོག་ལས་བྱེད་པའི་དཔའ་མེད་ལ།ཡ་ང་།ངོ་ཚ་བར་ཐེ་མི་ཚོམ།